**TEISINIŲ PASLAUGŲ TEIKIMO SUTARTIS**

2018 m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_ d., \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_

 (data) (vieta)

1. **SUTARTIES ŠALYS**

|  |  |  |
| --- | --- | --- |
|  | **Paslaugų teikėjas** | **Paslaugų gavėjas** |
| **Juridinio asmens pavadinimas** | UAB „Įmonės teisininkai LT“(toliau vadinama **Paslaugų teikėju**) | (toliau vadinamas **Klientu**) |
| **Juridinio asmens kodas** | 304424743 |  |
| **adresas** | Elniakampio g. 7-2, LT-10100 Vilnius |  |
| **PVM mokėtojo kodas** | - |  |
| **Kontaktiniai telefonai** | +370 69922788 |  |
| **El. paštas** | info@everylaw.lt  |  |
| **Internetinis puslapis** | [www.everylaw.lt](http://www.everylaw.lt)  |  |
| **Atstovas (pareigos, vardas, pavardė)** | Direktorius Mindaugas Rakauskas |  |
| **Atstovavimo pagrindas** | UAB „Įmonės teisininkai LT“ įstatai |  |

sudarė šią Teisinių paslaugų teikimo sutartį, toliau vadinamą **„Sutartis“**. Šalys, pasirašydamos šią Sutartį, susitaria:

1. **PASLAUGŲ INTENSYVUMO PLANAI**
	1. Klientas pasirenka Paslaugų teikėjo siūlomų paslaugų intensyvumo planą pažymėdamas jį ženklu - x:

|  |  |  |  |  |
| --- | --- | --- | --- | --- |
|  | Pavadinimas | Mėnesio mokestis | Suteikiamos valandos per mėn | Pasirinkimas |
| 1. | STARTAS | 45 EUR | 1 |  |
| 2. | KARTAIS | 99 EUR | 2,5 |  |
| 3. | DAŽNAI | 249 EUR | 5 |  |
| 4. | KASDIEN | 479 EUR | 10 |  |
| 5. | VISADA | 899 EUR | 20 |  |

* 1. Už Sutarties 2.1. punkte pasirinktą mėnesio mokestį, kuris nurodytas EUR be PVM, Klientui suteikiama atitinkama Sutarties 2.1. punkte nurodyta teisinių paslaugų trukmė per mėnesį valandomis. Platesni paslaugų intensyvumo planų aprašymai yra pateikti Paslaugų teikėjo internetiniame puslapyje [www.everylaw.lt](http://www.everylaw.lt).
	2. Paslaugų teikėjo patvirtintas valandinis įkainis už teikiamas teisines paslaugas yra 69 EUR (šešiasdešimt devyni eurai) be PVM už 1 (vieną) darbo valandą. Jis taikomas už teisines paslaugas nepasirinkus jokio mėnesio paslaugų intensyvumo plano arba viršijus pasirinktam intensyvumo planui suteiktas valandas.
	3. Atliktų darbų ataskaita:

|  |
| --- |
|  |
|  |

* visada siunčiama kartu su sąskaita
* nesiunčiama Klientui to pageidaujant
1. **SUTEIKIAMŲ TEISINIŲ PASLAUGŲ APIMTIS**
	1. Šalys susitaria, kad šios Sutarties pagrindu, Paslaugų teikėjas teiks Klientui teisines konsultacijas, rengs teisinius dokumentus ir teiks kitokias teisines paslaugas, reikalingas Klientui, įstatymų nustatytose ribose, išskyrus teisines paslaugas, reikalaujančias fizinio atstovavimo bei dalyvavimo.
2. **KLIENTO TEISĖS IR PAREIGOS**
	1. Klientas turi teisę gauti maksimaliai operatyvią, ekonomiškai ir kuo palankesnėmis sąlygomis suteiktą kokybišką ir profesionalią paslaugą.
	2. Klientas turi teisę bet kada gauti informaciją apie jo pavedimo vykdymo eigą, numatomus atlikti teisinius veiksmus.
	3. Klientas turi teisę gauti ataskaitą prie sąskaitos apie atliktus darbus pagal šią Sutartį.
	4. Klientas turi teisę bet kada atsisakyti Paslaugų teikėjo teikiamų paslaugų, iš anksto ir tinkamai apie tai informavęs Paslaugų teikėją.
	5. Klientas įsipareigoja pasitikėti ir bendradarbiauti su Paslaugų teikėju, tuo tikslu, suteikti Paslaugų teikėjui visus reikalingus dokumentus ir būtiną informaciją, reikalingą tinkamai atlikti įsipareigojimus, numatytus šios Sutarties 3 straipsnyje, taip pat teikti paaiškinimus.
	6. Klientas įsipareigoja atsiskaityti už teikiamas teisines paslaugas, kaip nurodyta šios Sutarties 6 straipsnyje.
	7. Nedelsiant informuoti Paslaugų teikėją raštu apie bet kurias pastabas dėl teikiamos teisinės pagalbos kokybės ar savalaikiškumo, taip pat įsipareigoja laiku informuoti apie adreso, telefono ar kitų rekvizitų bei paskirtų atstovų, kontaktinių asmenų pasikeitimus.
3. **PASLAUGŲ TEIKĖJO TEISĖS IR PAREIGOS**
	1. Siekiant tinkamai įvykdyti Sutarties 3 straipsnyje nurodytas teisines paslaugas, Klientas Paslaugų teikėjui suteikia šias teises:
		1. Klientas suteikia teisę Paslaugų teikėjui perįgalioti bet kurį kitą asmenį atlikti bet kuriuos Sutarties 3.1. punkte paminėtus veiksmus, taip pat Kliento vardu gauti korespondenciją.
		2. Šalys susitaria, kad Paslaugų teikėjas turi teisę savo nuožiūra nuspręsti kas iš Paslaugų teikėjo darbuotojų ir/ar laisvai samdomų asmenų (advokatų, advokatų padėjėjų ir/ar teisininkų) vykdys Kliento pavedimą pagal šią Sutartį.
		3. Tinkamai pranešęs Paslaugų teikėjas gali atsisakyti toliau vykdyti Kliento pavedimus esant Kliento sutikimui arba rimtai priežasčiai: jei Klientas pažeidžia šią Sutartį, jei Klientas atsisako bendradarbiauti su Paslaugų teikėju ar laikytis jo nurodymų dėl esminių pavedimo aplinkybių ar bet kokių kitų aplinkybių, dėl ko tolimesnis Paslaugų teikėjo teisinių paslaugų teikimas taptų neteisėtas, neetiškas ar netikslingas.
		4. Paslaugų teikėjas įsipareigoja teisinėmis priemonėmis siekti, kad Kliento teisiniai klausimai būtų išspręsti kuo greičiau, ekonomiškiau ir kuo palankesnėmis sąlygomis Klientui.
		5. Paslaugų teikėjas tiek šios Sutarties galiojimo metu, tiek ir ją nutraukus, užtikrina visišką Kliento interesų ir informacijos apie jį, kuri Paslaugų teikėjui taps žinoma vykdant šią Sutartį, konfidencialumą.
4. **PASLAUGŲ KAINA, JOS APSKAIČIAVIMO FORMA, MOKĖJIMO TVARKA IR TERMINAI**
	1. Klientas įsipareigoja atsiskaityti už teisines paslaugas pagal pasirinktą Paslaugų paketą (Sutarties 2 straipsnis). Klientui pasirinkus paslaugų intensyvumo planus DAŽNAI, KASDIEN ir VISADA, Klientas įsipareigoja sumokėti Paslaugų paketo kainą prieš Paslaugų teikėjui pradedant teikti teisines paslaugas.
	2. Klientas išnaudojęs Sutartyje pasirinkto Paslaugų intensyvumo plano valandas, turi teisę Paslaugų paketą pakeisti į didesnę teisinių paslaugų teikimo trukmę suteikiantį Paslaugų paketą.
	3. Klientui viršijus Sutartimi pasirinkto Paslaugų intensyvumo plano ribas (išnaudojus teisinių paslaugų teikimo valandas, numatytas konkrečiame Paslaugų intensyvumo planui) bei nepasirinkus kito (suteikiančio didesnę teisinių paslaugų teikimo trukmę) Paslaugų intensyvumo plano, Klientas atsiskaito su Paslaugų teikėju pagal Sutarties 2.3. punkte patvirtintą valandinį įkainį.
	4. Atskiriems teisiniams pavedimams vykdyti Šalys gali susitarti dėl kitokio honoraro dydžio ir atsiskaitymo tvarkos nei yra įtvirtinta šioje Sutartyje sudarydamos atskirą susitarimą prie šios Sutarties.
	5. Klientas su Paslaugų teikėju atsiskaito per 14 (keturiolika) kalendorinių dienų nuo sąskaitos išrašymo dienos pervesdamas sąskaitoje nurodytą sumą į sąskaitoje pateiktą atsiskaitomąją sąskaitą.
	6. Atskirai nuo Paslaugų intensyvumo plano kainos bei valandinio teisinių paslaugų teikimo įkainio, Klientas įsipareigoja apmokėti Paslaugų teikėjo papildomas išlaidas, patirtas teikiant paslaugas Klientui pagal Sutartį. Šios išlaidos gali būti dokumentų tvarkymo ir įforminimo, kopijavimo, kelionės, vertimo paslaugų, informacijos surinkimo, teismo išlaidos, mokesčiai, nustatyti įstatymo arba paskirti teismo ar kitų įstaigų, ryšio, pašto, tyrimo, žyminis mokestis bei kitos išlaidos. Papildomos išlaidos apmokamos Sutarties 6.5. punkte nustatyta tvarka ir terminais. Paslaugos teikėjas turi teisę pareikalauti Kliento apmokėti už Sutarties šiame punkte nurodytas papildomas išlaidas iš anksto.
	7. Jeigu Klientas per nustatytą terminą neapmoka pateiktų sąskaitų už suteiktas teisines paslaugas, Paslaugų teikėjas skaičiuoja 0,05 % dydžio delspinigius, nuo neapmokėtos sumos, už kiekvieną pradelstą atsiskaityti dieną, kurie apmokami pagal Klientui mėnesio pradžioje už praeitą mėnesį pateiktą sąskaitą.
	8. Jeigu Klientas per nustatytą terminą neapmoka pateiktų sąskaitų už suteiktas teisines paslaugas, Paslaugų teikėjas turi teisę neteikti teisinių paslaugų ir/arba nutraukti Sutartį.
5. **ŠALIŲ ATSAKOMYBĖ**
	1. Paslaugų teikėjas įsipareigoja atlyginti Klientui savo neteisėtais veiksmais padarytą žalą.
	2. Klientas pradelsęs pateikti Paslaugų teikėjui reikalingus dokumentus ir/ar kitą informaciją susijusią su šioje Sutartyje apibrėžtų teisinių paslaugų teikimu, arba Paslaugų teikėjui pradėjus teisinių paslaugų teikimą negavus šia Sutartimi nustatyto atlyginimo už teisines paslaugas, Klientas nusprendžia atsisakyti Paslaugų teikėjo teikiamos teisinės pagalbos ir šią Sutartį nutraukti, jis įsipareigoja sumokėti Paslaugų teikėjui atlyginimą už atliktus, bet dar neapmokėtus darbus pagal Paslaugų teikėjo pateiktą darbų ataskaitą ir sąskaitą, taip pat kitus Sutartyje nurodytus mokėjimus.
	3. Klientas pradelsęs atsiskaityti su Paslaugų teikėju už suteiktas teisines paslaugas Sutarties 6.5. punkte nurodytu terminu, suteikia teisę Paslaugų teikėjui sustabdyti teisinių paslaugų teikimą bei nutraukti teisinių paslaugų teikimo sutartį apie tai įspėjus Klientą prieš 1 (vieną) kalendorinę dieną elektroniniu paštu.
	4. Paslaugų teikėjas visais kitais šios Sutarties 7.3. punkte nenumatytais atvejais turi teisę sustabdyti teisinių paslaugų teikimą ir nutraukti teisinių paslaugų teikimo sutartį apie tai įspėjus Klientą prieš 3 (tris) kalendorines dienas elektroniniu paštu.
	5. Šalis, nevykdanti įsipareigojimų dėl nenugalimos jėgos *(force majore)* aplinkybių poveikio, atleidžiama nuo netesybų, nuostolių atlyginimo, baudų ar kitų Sutartyje nustatytų sankcijų tol, kol egzistuoja pagrindas atleisti nuo atsakomybės. Nenugalimos jėgos aplinkybėmis vadinamos nepaprastos aplinkybės (kaip tai yra apibrėžta LR Civiliniame kodekse), kurių negalima nei numatyti arba išvengti, nei kuriomis nors priemonėmis pašalinti, ir dėl kurių Šalys negali visiškai ar iš dalies vykdyti savo įsipareigojimų. Piniginių lėšų neturėjimas nelaikomas nenugalimos jėgos aplinkybe.
	6. Įsipareigojimų pagal šią Sutartį vykdymas atidedamas, kol galioja nenugalimos jėgos aplinkybės, trukdančios vykdyti įsipareigojimus, arba kol realiai tampa įmanoma vykdyti įsipareigojimus, atsižvelgiant į įsipareigojimų nevykdančios Šalies gebėjimą atnaujinti veiklą.
6. **GINČŲ SPRENDIMO TVARKA**
	1. Visi nesutarimai ir ginčai kylantys dėl šios Sutarties sprendžiami geranoriškai derybų keliu. Ginčo nepavykus išspręsti taikiai jis sprendžiamas Lietuvos Respublikos įstatymų nustatyta tvarka.
7. **SUTARTIES GALIOJIMO TERMINAI IR NUTRAUKIMO TVARKA**
	1. Ši Sutartis įsigalioja jos pasirašymo dieną ir galioja iki visų pagal šią Sutartį kylančių įsipareigojimų įvykdymo.
	2. Šalys gali vienašališkai nutraukti šią Sutartį įspėjusi viena kitą prieš 3 (tris) kalendorines dienas. Sutarties nutraukimas įsigalioja nuo sekančio mėnesio 1 (pirmos) dienos.
	3. Klientas, nutraukdamas Sutartį, įsipareigoja atsiskaityti už neapmokėtas iki Sutarties nutraukimo suteiktas paslaugas ir(ar) kitas pagal Sutartį iki nutraukimo dienos taikytas mėnesio (įskaitant, bet neapsiribojant, paslaugų mėnesio paketo) ar kitas mokėtinas sumas.
	4. Šalims nutraukus Sutartį Kliento pareiga, atsiskaityti už neapmokėtas iki Sutarties nutraukimo suteiktas paslaugas ir (ar) kitas pagal Sutartį iki nutraukimo dienos taikytas mėnesio (įskaitant, bet neapsiribojant, paslaugų mėnesio paketo) ar kitas mokėtinas sumas, išlieka ir po Sutarties nutraukimo iki pilno šio įsipareigojimo įvykdymo.
8. **KITOS SĄLYGOS**
	1. Klientui aiškiai ir suprantamai yra išaiškinta, kad visos Sutarties nuostatos gali būti keičiamos pagal Kliento interesus. Pasirašydamas šią Sutartį Klientas patvirtina, kad šioje Sutartyje įtvirtintų nuostatų keisti nepageidauja ir jos visiškai atitinka jo interesus ir valią.

* 1. Ši Sutartis surašyta lietuvių kalba dviem vienodą juridinę galią turinčiais egzemplioriais ir pasirašyta Šalių įgaliotų atstovų bei įteikta kiekvienai Šaliai.
	2. Visi pakeitimai ir papildymai prie šios Sutarties galioja jeigu jie yra sudaryti raštu ir pasirašyti abiejų Šalių.
	3. Visi pranešimai, ataskaitos ir kiti dokumentai siunčiami (registruotu laišku, faksu, el. paštu ar kitomis duomenų perdavimo priemonėmis) arba pristatomi šioje Sutartyje nurodytais kontaktiniais adresais.
	4. Visi Šalių dokumentai susiję su šia Sutartimi laikomi tinkamai įteiktais kitai Šaliai, jeigu jie perduoti Šalims ar jų atstovams pasirašytinai arba išsiųsti Šalių Sutartyje nurodytais adresais registruotu laišku, faksu, elektroniniu paštu ar kitomis duomenų perdavimo priemonėmis. Šalys taip pat susitaria, kad visi Šalių dokumentai siunčiami elektroniniu paštu arba faksu laikomi gautais jų išsiuntimo dieną.

|  |  |  |
| --- | --- | --- |
|  |  |  |